Yaşayış binası (Əhməd Cəmil küçəsi, 27)

Əhməd Cəmil küçəsi, 27 ünvanında yerləşən yaşayış binası – Gəncə şəhərində yerləşən yerli əhəmiyyətli tarix-memarlıq abidəsi.

 Memarlıq xüsusiyyətləri 

İki mərtəbəli tikilinin birinci mərtəbəsinin qalın divarları yarımdairəvi tağ şəklində mərtəbələr arası tavan örtüyünə keçir. Dar pəncərə kənarları, divar qalınlığında yerləşdirilmiş və zirzəmiyə aparan daxili pilləkən sərt təəssürat yaradır.

İkinci mərtəbənin atmosferi isə tamamilə fərqlidir. Burada çoxlu təmiz havanın olduğu açıq veranda və üzüm tənəklərinin yaşıl yarpaqları canlılıq görüntüsü formalaşdırır.

Xeyli qabağa çıxan incə oymalı taxta karnizləri zərif işləməli kapitelə malik taxta sütunlar saxlayırlar.  Konstruktiv baxımdan əsaslandırılmış taxta detallar yalnız bu tikilidə deyil, Gəncənin digər mülki memarlıq nümunələrində də xarakterik xüsusiyyət rolunu oynayır.

 İstinadlar 

 Ədəbiyyat 


Kateqoriya:Gəncə abidələri
Kateqoriya:Gəncə memarlığı
Kateqoriya:Gəncənin görməli yerləri
Kateqoriya:XIX əsr memarlığı
Kateqoriya:XIX əsrdə tamamlanmış tikililər
Kateqoriya:Arran memarlıq məktəbi
Kateqoriya:Azərbaycanın tarixi evləri